নথি জাল করে ভুয়ো ক্রেডিট কার্ড বানিয়ে টাকা হাতিয়ে নেওয়ার অভিযোগ। খোদ কলকাতায় কার্ড জালিয়াতির চক্র ফাঁস। গ্রেফতার সল্টলেকের বেসরকারি ব্যাঙ্কের রিলেশনশিপ অফিসার।
 ওয়েব ডেস্ক : নথি জাল করে ভুয়ো ক্রেডিট কার্ড বানিয়ে টাকা হাতিয়ে নেওয়ার অভিযোগ। খোদ কলকাতায় কার্ড জালিয়াতির চক্র ফাঁস। গ্রেফতার সল্টলেকের বেসরকারি ব্যাঙ্কের রিলেশনশিপ অফিসার। অভিযোগ, ব্যাঙ্কের মধ্যে বসেই নথি জাল করতেন ওই ব্যাঙ্ককর্মীরা। বিভিন্ন ব্যক্তির নামে ভুয়ো ক্রেডিট কার্ড বানিয়ে লক্ষাধিক টাকা হাতিয়ে নেওয়া হয়েছে বলে অভিযোগ। তদন্তে নেমে প্রথমে উজ্জ্বল কুণ্ডু বলে একজনকে গ্রেফতার করে বিধাননগর উত্তর থানার পুলিশ। যে কিনা কাজল জানা নাম ভাঁড়িয়ে ওই ব্যাঙ্কে অ্যাকাউন্ট খুলেছিল। উজ্জ্বলকে জেরা করে খোঁজ মেলে ব্যাঙ্ক কর্মী অনুপম ভৌমিকের। গ্রেফতার করা হয় অনুপমকেও। এরপরই উঠে আসে ওই ব্যাঙ্কের রিলেশনশিপ ম্যানেজার সুতীর্থ সাহার নাম। ক্রেডিট কার্ড সংক্রান্ত নথিপত্রের ভেরিফিকেশনের দায়িত্বে ছিলেন সুতীর্থ।